Na temelju članka 391. Zakona o vlasništvu i drugim stvarnim pravima („Narodne novine“ broj: 91/96, 68/96, 137/99, 22/00, 73/00, 144/01, 79/06, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17), članka 37. Statuta Općine Čavle (Službene novine broj : 20/14, 26/14, 27/15, 12/18 i 41/18), Odluke Općinskog vijeća Općine Čavle od 30. svibnja 2019.g. i Odluke Općinske načelnice od 13. studenog 2019. godine, raspisuje se

**JAVNI NATJEČAJ ZA PRODAJU NEKRETNINE U VLASNIŠTVU OPĆINE ČAVLE**

**PRIKUPLJANJEM PISANIH PONUDA**

**1.** Predmet prodaje: stan u prizemlju stambene zgrade koja je sagrađena na k.č.br. 1807/286, upisana u zk.ul.br. 3084, k.o. Cernik-Čavle, stambena zgrada br. 5. i 7. Brdina i dva dvorišta, a koji stan se sastoji od: kuhinje-površine 4,41 m2, sobe-površine 5,58m2, kupaonice-površine 3,20 m2 i dnevnog boravka-površine 14,38 m2, sveukupne površine 27,57 m2.

Energetski certifikat C.

Početna prodajna cijena nekretnine iznosi 145.300,00 kn.

Jamčevina: 14.500,00 kn

**NAPOMENA: Stan nije prazan od osoba i stvari.**

**2.** Pravo sudjelovanja u ovom Javnom natječaju imaju fizičke i pravne osobe koje prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj.

**3**. Ponuditelji u ponudi moraju navesti:

- ime i prezime, odnosno naziv, OIB,

- dokaz o prebivalištu odnosno sjedištu ponuditelja,

- oznaku stana koji je predmet natječaja,

- ponuđeni iznos kupoprodajne cijene,

- broj IBAN-a radi eventualnog povrata jamčevine.

**Uz ponudu treba obvezno priložiti:**

- presliku rješenja o registraciji za pravne osobe, ne starije od 3 mjeseca od dana objave ovog Natječaja,

- presliku osobne iskaznice za fizičke osobe,

- potvrdu o nepostojanju duga s osnova potraživanja Općine Čavle,

- dokaz o izvršenoj uplati jamčevine,

- izjava o visini ponuđene kupoprodajne cijene stana,

- izjavu ponuditelja kojom se obvezuje da će, u slučaju da njegova ponuda bude prihvaćena kao najpovoljnija, sklopiti kupoprodajni ugovor na vlastiti trošak te da u cijelosti prihvaća uvjete javnog natječaja.

Osobni podaci ponuditelja prikupljaju se isključivo u svrhu provođenja ovog Javnog natječaja. Predavanjem ponude ponuditelji daju izričitu privolu da se njihovi podaci, daju na uvid zainteresiranim trećim osobama te javno objave.

**4.** Ponude za prodaju predaju se u zatvorenoj omotnici, osobno ili putem pošte preporučenom pošiljkom **OPĆINA ČAVLE, Čavja 31, 51 219 ČAVLE** s obveznom naznakom na omotnici: **„NE OTVARATI PONUDA ZA PRODAJU NEKRETNINE U VLANIŠTVU OPĆINE ČAVLE**

Rok za predaju ponuda je 15 dana računajući od dana objave u glasilu „Novi list“.

Ponude se predaju do zaključno **do 2. srpnja 2019. godine do 11.00. sati.**

Javno otvaranje ponuda održati će se dana **2. srpnja 2019.godine u 13.00. sati u prostoru Općine Čavle, vijećnica, Čavja 31.**

Nepotpune i nepravodobno podnesene ponude neće se razmatrati.

Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjanje punomoći te druge zainteresirane osobe.

**5.** Jamčevina u narečenom iznosu uplaćuje se u Proračun Općine Čavle, IBAN HR 84 2402006 1806100007, model -68, poziv na broj 7757 -OIB, što se smatra suglasnošću stranke za korištenje njenog OIB-a.

Ponuditeljima čija ponuda ne bude prihvaćena uplaćena jamčevina vraća se u roku od 30 dana od dana konačnosti odluke o odabiru najpovoljnijeg ponuditelja. Odabranom ponuditelju se uplaćena jamčevina uračunava u kupoprodajnu cijenu. Ako najpovoljniji ponuditelj odustane od sklapanja kupoprodajnog ugovora, uplaćena jamčevina se ne vraća.

**6**.Najpovoljniji ponuditelj je onaj koji je ponudio najvišu cijenu i ispunjava sve uvjete iz ovog natječaja.

Ako najpovoljniji ponuditelj odustane od svoje ponude, najpovoljnijim ponuditeljem smatra se slijedeći ponuditelj koji je ponudio najvišu cijenu i ispunjava sve uvjete natječaja.

**7.**Odluku o izboru najpovoljnijeg ponuditelja donosi Općinska načelnica na prijedlog povjerenstva za provedbu natječaja.

Povjerenstvo za provedbu natječaja može predložiti da se ne prihvati niti jedna ponuda.

Odluka o odabiru najpovoljnijeg ponuditelja dostavlja se svim sudionicima natječaja.

Protiv Odluke o odabiru može se uložiti prigovor Općinskoj načelnici, putem Upravnog odjela za lokalnu samoupravu i upravu.

**8**. Sve troškove vezane za provedbu kupoprodajnog ugovora snosi kupac (porez na promet nekretnina, pristojbe, ovjere).

**9**. Općina Čavle ne ogovara za eventualnu neusklađenost podataka koji se odnose na površinu, kulturu ili namjenu nekretnine, a koji mogu proizići iz katastarske, zemljišnoknjižne i druge dokumentacije te stvarnog stanja u prostoru.

**10**. Ugovor o kupoprodaji sklapa se u roku od 30 dana od dana konačnosti odluke o odabiru.

Ako odabrani ponuditelj ne pristupi sklapanju kupoprodajnog Ugovora u roku, smatrat će se da je odustao od sklapanja Ugovora. Rok za plaćanje kupoprodajne cijene iznosi 30 dana od dana sklapanja Ugovora, a jednokratna uplata kupoprodajne cijena uplaćuje se na žiro račun Općine Čavle naveden u kupoprodajnom Ugovoru. Ako kupac u ugovorenom roku ne uplati u cijelosti kupoprodajnu cijenu, ugovor se raskida, a jamčevina ne vraća.

**11.** Za sve ostale informacije, upite vezane uz provođenje ovog Javnog natječaja, uvida u dokumentaciju predmetnih nekretnina, ponuditelji se mogu obratiti u Upravni odjel za lokalnu samoupravu i upravu na telefon broj: 051 208 300 ili 208 312.

Općinska načelnica

Ivana Cvitan Polić, v.r.

KLASA: 944-01/19-02/05

Urbroj: 2170-03-19-01-3